Izvor: N1

Bivši predsednički kandidat Saša Janković najavio je danas da će narednih dana formirati pokret u koji će ući i Nova stranka Zorana Živkovića koja je podržala njegovu kandidaturu.

Janković je na konferenciji za novinare naglasio da nije spreman da silom brani izbornu volju građana, koju je Vučić oteo, a najavio je da će u narednom periodu jačati, omasoviti i formalizovati pokret koji je iznedrio njegovu kandidaturu.

Rekao je i da Demokratska stranke neće biti deo pokreta.

Ponavlja da je A. Vucic silom oteo izbore i da njeova clanica RIK-a nece glasati za konacne rezultate. Pozvace poslanike da ozive rad parlamenta ali ne i da ga bojkotuju. Podrzava protste ali nema nista sa njihovom organizacijom jer su gradajni jasno porucili da ne zele politicare da ih vode na ulicnim demonstracijama.

"Alekandar Vučić će biti predsednik Srbije u narednom periodu zato što je silom prisvojio izbore i suspendovao demokratiju", izjavio je on dodajući da je Vučić silu demonstrirao nad medijima i u institucijama, kao i ogromnim novcem koji je uložio u osvajanje još jedne funkcije.

Duboko sam uveren, ocenio je, da je Vučić lišio građane Srbije prava na drugi krug predsedničkih izbora i zbog toga moji predstavnici u Republičkoj izbornoj komisiji neće glasati za proglašenje konačnih rezultata.

Prema rečima Jankovića, njegov izborni štab podneće krivične prijave protiv NN lica, odnosno koristiće sve

dostupne pravne mehanizme zbog izborne krađe i "peglanih" glasačkih listića.



Nisu oni pokrali moje, već glasove građana Srbije, ukazao je Janković.



Janković je rekao da podržava proteste građana na ulici, ukazujući da se okupljaju ljudi različitih uverenja, ali sa istom idejom - "ne diktaturi".

Oni ne žele, a ja to poštujem, da im se pridružuju političari. Ja sam uz te građane, rekao sam svoj jasan

stav, poštujem pravo ljudi na okupljanje, slobodu mišljenja i izražavanja, rekao je Janković.



Janković je rekao i da nema nameru da se kandiduje za gradonačelnika Beograda, ukazujući na pogrešan pristup političara u Srbiji "daj šta daš".

On na konferenciji za novinare nije želeo da odgovara na pitanja redakcija Informer, TV Pink i Studio B, uz

obrazloženje njegovog saradnika iz medijskog tima da bi to bilo besmisleno posle brojnih laži koje su ti mediji

iznosili protiv njega u kampanji.